Qozog`iston chegarasida O`zbekiston fukarosi qo`lga olindi

Uning qo`l telefonida Chimkentdagi namoyishlarga oid materiallar aniqlangan.
Bu haqda Qozog`iston milliy xavfsizlik xizmati xabar berdi.
Ma`lum bo`lishicha, ayni damda Qozog`istonda chegara qo`shinlari harbiy xizmatchilari huquqni muhofaza qiluvchi boshqa idoralar bilan hamkorlikda reydlar, strategik va boshqa ma`muriy ob`ektlarni qo`riqlash tadbirlarini o`tkazmoqda.
Xizmat davomida ommaviy tartibsizliklarda, talonchilikda ishtirok etish belgilariga ega bo`lgan va suddan qochishga, shu jumladan Qozog`istonni tark etishga urinayotgan shaxslar ushlanishi aytiladi.
Ta`kidlanishicha, xususan, Turkistonning  "Jibek yo`li" nazorat punktida 1993 yilda tug`ilgan O`zbekiston fuqarosi vataniga qaytmoqchi bo`lgan vaqti ushlangan.
Qo`lga olingan shaxsning mobil telefonida Chimkentdagi tartibsizliklar aks etgan videotasvirlar bo`lgan.
Shuningdek, fuqaroning orqa qismida o`q jarohati borligi aytiladi.  Rezina o`qligi tahmin qilinmoqda.
Qayd etilishicha, mazkur shaxs IIB xodimlariga topshirilgan.